રફીસાહેબનો આખો પરિવાર મને, મારા પરિવારને ખૂબ જ પ્રેમ અને આદર આપે છે. તેમના કેટલાય પ્રસંગોમાં મેં સપરિવાર હાજરી આપી છે. મારા પુત્રનાં લગ્નમાં રફીસાહેબના પુત્ર શાહિદ રફી, પુત્રી નસરીન અને યાસ્મિન સપરિવાર ૯ સભ્યો ચાર દિવસ અમદાવાદ આવ્યા હતા. શાહિદ રફીએ એક ઇન્ટરવ્યુમાં પત્રકારને કહ્યું હતું કે આનાથી વધુ રફીસાહેબની વિગતો જો તમારે જાણવી હોય તો અમદાવાદમાં ઉમેશ માખીજાનો સંપર્ક કરવો.